
RĂSB6I  SAU  NEUTRALITATE 


Eminentul  nostru  scriitor  şi  sociolog-socialist,  d,  C.  Dobro- 
geanu-Gherea  n'a  voit  sa  ne  lase, — tocmai  acum  către  sfârşitul 
frumoasei  sale  vieţi  intelectuale. — sub  strălucita  impresie  pe 
care  ne-o  făcuseră  studiile  sale  critice  literare,  ca  şi  opera  sa 
socială  din  urma.  «Neoiobagia»-. 

In  1913  d.  Gherea,  a  căutat  sa  împiedice  campania  noastră 
militară,  de  peste  Dunăre,  publicând  cunoscuta  sa  broşura; 
«cfr(pi  şi  Bulgarii». 

Aceasta  broşura,  dupa  cum  se  ştie.  n'a  putut  fi  ascultata 
de  opinia  noastră  publica. 

Campania,  peste  Dunăre,  s'a  făcut:  avântul  poporului  ro- 
mânesc a  fost  indescriptibil ;  râsboiul  fratricid  din  Balcani  a 
fost  potolit,  aducând,  astfel,  prin  intervenţia  noastră,  un  real 
şi  nepreţuit  serviciu  păcei  şi  amanităţei,  la  cari  d.  Gherea  ţine 
în  deosebi  atât  de  mult:  şi.  în  sfârşit,  prin  campania  din  anul 
1913.  România  a  ieşit  mărită,  nu  atât  dîn  punct  de  vedere 
teritorial,  cât  mai  ales  din  punct  de  vedere  politic  şi  moral, 
ceeace  este  mult  pentru  un  stat  mic.  ca  al  nostru,  abia  che- 
mat la  viaţa  liberă  şi  atât  de  pismuit  de   neamurile  vecine... 

Dacă  d.  Gherea  ar  fi  cumpănit,  cu  mai  multa  luare  aminte 
şi  obiectivitate,  împrejurările  din  1913  şi  natura  vederilor  d-sale 

de  atunci,  sunt  încredinţat  că  sar  fi  convins  numai  decât  ca 
psichologia  poporului  român  e  alta  de  cât  aceia  a  d-sale  şi  ca 
adevărata  politica,  practica  şi  positivâ.  nu  idealista,  e  aceia 
care  s'a  fâcut.  iar  nu  aceia  pe  care  d-sa  o  profesa... 

D.  Gherea,  nu  numai  ca  n'a  făcut  aceasta  :  dar  îşi  conti- 
nua opera  începută,  mai  departe... 

In  mijlocul  uriaşelor  împrejurări  de  astăzi,  d-sa  vine  cu  un 
nou  studiu,  intitulat :  <Răsboi  sau  Neutralitate*  . 

Şi,  ca  şi  in  anul  trecut,  d.  Gherea  se  ridica  împotriva  răs- 
boiului,  propovaduindu-ne  neutralitatea  cea  mai  strictă  şi  desă- 
vârşita. 

De  astadata.  fireşte,  teza  e  mai  grea:  de  aceia,  şi  d.  Ghe- 
rea,— cu  toata  abilitatea  spiritului  şi  a  condeiului  d-sale.  — 
păşeşte  foarte  anevoios,  foarte  încâlcit,  chiar  penibil... 

Pentru  ca  cineva  sa-şi  faca  idee  de  impasul  grozav  în  care 
s'a  avânturat  d.  Gherea,  cu  broşura  aceasta,  este  deajuns  sa 
citez  câteva  pasagii  prin  cari  d-sa  se  desminte  şi  se  contra- 
zice cum  niciodată  nu  s'a  contrazis  şi  desminţit... 


[ 


Un  argument,  din  cele  mai  principale,  al  d-lui  Gherea.  îm- 
potriva râsboiului,  este  scos  şi  întemeiat  pe  următoarea  afir- 
maţie, de  acum  30  de  ani.  a  lordului  <Beaconsfield  : 

Foarte  des  ingratitudinea.  în  politica  este  răsplata  pentru  cele 
mai  importante  servicii.  lJ. 

De-aici,  —  şi  din  alte  conjecturi  —  d.  Gherea  deduce  ca 
intrarea  noastră  în  acţiune  ne-ar  putea  fi  fatala,  intru  cât  sta- 
tele mari  nu  au  nici  un  interes  sa  ne  sprijine  şi  să  ne  înta- 
rescâ  pe  noi  :  ci.  din  potriva,  sa  ne  micşoreze  şi  chiar  sa  ne 
piardă: 

«Rasboiul  acesta  se  face.  deci,  —  scrie  d.  Gherea.  —  ca 
ori  ce  rasboi  produs  de  cauze  imperialiste,' sub  semnul  distru- 
gerei  şi  desfiinţarei  indepedenţei  şi  integritătei  ţârilor,  în  spe- 
cial a  celor  mici,  şi  nu  sub  semnul  restabilirei  şi  întregirei 
lor*  2). 


1)  „Răsboi  sau  Neutralitate",  pag  59. 

2)  „  „  „  37. 

Fiind  vorba  de  întregirea,  prin  rasboi.  a  ţârei  noastre,  cu  Ar- 
dealul, —  de  alt-fel,  aceasta  este  obiectul  întregei  discuţiuni.— 
d.   Gherea   vine  cu   afirmatiuni   şi    mai  categorice : 

^Nimicirea  şi  împărţirea  Austriei,  —  scrie  d-sa,  —  n'ar 
putea  sa  rezulte  nici  dintr'un  alt  rasboi  mai  favorabil  pentru 
refacerea  fundamentala  a  harţei  geografice.  De  ce?  Pentru 
ca  existenţa  cAustriei  e  absolut  necesară  pentru  echilibrul 
european  ;  pentru  ca,  afară  de  Rusia,  existenţa  ei  e  nece- 
sară tutulor  beligeranţilor,  nu  numai  Germaniei,  dar  si 
Angliei  şl  Franţei  şi  Italiei,  şi  existenţa  ei  e  necesara, 
în  afara  de  sârbi  şi  români,  tuturor  popoarelor  cari  o 
locuiesc  !.  1) 

Şi  ca  sa  fie  şi  mai  convingător,  d.  Gherea  adaugă : 

«...  In  halului  în  care  vor  fi  beligeranţii  dupa  sfârşitul  răs- 
boiului,  le  va  mai  arde  lor  şi  vor  mai  fi  ei  în  stare,  sâ  dârîme 
la  pâmânt  pe  unul  din  mijlocul  lor,  să'l  împartă,  şi  să  cre- 
ieze  in  centrul  Europei  un  necunoscut...?2) 

Mai  mult  încâ. 

D.  Gherea,  punând  ipoteza  ca  intrarea  noastră  în  acţiune, 
alăturea  de  tripla  înţelegere,  ar  putea  provoca  pe  Bulgaria  şi 
pe  Turcia,  sa  ia  armele  alături  de  dubla  alianţa,  ceea  ce  ar 
vătăma  interesele  triplei  înţelegeri,  merge  şi  mai  departe  cu 
groaza  răspunderei  şi  a  urmărilor  nenorocite  : 

«Gare  va  fi  situaţia  noastră  acolo.  —  exclama  d-sa. — înna- 
intea  areopagului  european.  încărcaţi  cu  aceasta  grea  respon- 
sabilitate de  a  fi  fost  provocatorii  unor  grave  complicaţiuni 
ale  râsboiului  actual,  cari  s'ar  putea  foarte  bine  întâmpla  să 
deservească  într'un  fel  sau  într'altul  pe  toţi  beligeranţii  ? 

Acolo  vom  gasi  Tripla,  respectiv  dubla  ■ —  alianţa  (Germa- 
nia şi  Austria)  ca  Vrăjmaşe  neîmpăcate  ale  noastre,  o  vrâşmăşie 
cu  atât  mai  mare.  cu  cât  ele  se  aşteptau  să  fie  ajutate  nu 
atacate  de  noi  şi  aveau  cuvinte  sa  se  aştepte  la  ajutorul 
nostru...»  3) 


1)  Kcisboi  seni  neutralitate,  paa.  34—35. 

2)  „  u  „  35. 

3)  „Răsboi  sau  Neutralikitcite"  pag  21. 

Cum  o  fi  văzând  d.  Gherea  putinţa  ca  noi  sa  ajutam  şi  sa 
atacăm,  în  acelaş  timp  şi  deodată,  şi  pe  «Tripla  şi  pe  Dubla 

Alianţa  > .  aşa  în  cât  pe  amândouă  sa  le  nemulţumim  de  o  po- 
triva, prin  aceiaşi  acţiune  a  noastră.  —  aceasta  numai  soci- 
alismul internaţional  neutralist  ar  putea  sa-o  înţeleagă  şi  sâ  ne-o 
explice. 

Dar.  in  sfârşit... 

Citările  de  mai  sus.  fixează  trei  puncte  de  vedere,  hotărâte 
şi  precise,  ale  d-lui  Gherea  : 

I)  Ca  puterile  mari  sunt  împotriva  restabilirei  şi  întregirei 
statelor  mici,  cum  este  al  nostru  ; 

II)  Ca  toate  puterile  Europei,  mari  şi  mici.  —  afara  de  Ru- 
sia, Serbia  şi  România,  —  găsesc  existenţa  AastrO-Uang ariei 
ca  absolut  necesară  echilibrului  european  ; 

III)  Ca  puterile  Europei  n'au  nici  un  interes  sa  creieze.  din 
fărimiţirea  Austriei,  un  necunoscut  în  centrul  Europei. 

Din  aceste  trei  convingeri,  atât  de  categorice  ale  d-lui 
Gherea,  nimeni  nu  poate  vedea  de  cât  un  singur  lucru:  ab- 
soluta imposibilitate  ca  Austria  să  fie  îmbucătăţită  şi,  deci,  ca 
ţara  noastră  să  se  poată  întregi  cu  Transilvania. 

Căci—  dupa  logica  d-lui  Gherea.— din  moment  ce  statele 
mari  nu  duc  actualul  râsboi  cimperialist»  decât  împotriva  sta- 
telor... mici,  ele  nu  se  vor  atinge  cu  nici  un  preţ  de  Austria, 
ea  fiind  un  stat  mare. 

Asemenea,  de  vreme  ce  toate  puterile  mari  ale  Europei.— 
afara  de  Rusia,  Serbia  şi  România,— găsesc  existenţa  Austro- 
Ungariei— absolut  necesară  echilibrului  din  centrul  Europei,— 
chiar  daca  Rusia,  Serbia  sau  România,  ar  nimici-o  cu  desă- 
vârşire, toate  celelalte  state  Europene.  Anglia.  Germania. 
Franţa.  Italia.  Belgia.  Turcia.  Bulgaria,  Portugalia,  Spania 
etc...— căci,  dupa  o  altă  afirmaţie  a  d-lui  Gherea  (pag.  61).  ş' 
puterile  beligerante  şi  statele  neutrale  vor  participa,  deopo- 
trivă, la  congresul  pacei,— toate  aceste  state  se  vor  opune  la 
orice  ştirbire  a  integritaţei  Austro-Ungariei :  deci  Austro-Un- 
garia  va  fi  refăcută,  din  nou.  după  chipul  şi  asemănarea  ei... 
actuală  ! 

In  orice  caz  România,  sau  vre-un  alt  stat  mai  mic.   nu  va 

putea  fi  ridicat  la  stat  mare.  in  centrul  Europei,  din  sfărâ- 
maturile  Austriei,  de  oarece  Europa  nu  poate  creia  un  «ne- 
cunoscut- în  locul  unui...  cunoscut,  cum  este  Austria. 

Daca  d.  Gherea  rămânea  aici.— şi  aici  trebuia  sa  ramâie.— 
d-sa  ar  fi  avut  cel  puţin  aerul  ca  vorbeşte  din  profunda  şi 
inalterabila  convingere. 

D.  Gherea.  insa.  ţine  sa  dovedească  altceva:  ca  vrea  să 
convingă,  —  nu  sâ  fie  convins. 

Trecând  dela   aceste  afirmaţiuni   atât   de   absolute,  in 
domeniu]   presupunerilor  «permise-,  d.  Gherea  scrie: 

«...Sâ  presupunem  ca  în  rasboiul  acesta  Austria  va  arata  atâta 
fragilitate,  atâta  descompunere,  in  cât  la  sfârşitul  rasboiului, 
se  va  prăbuşi  şi  va  fi  îmbucătăţită.  Atunci,  statele  euro- 
pene vor  avea  tot  interesul  să  ne  dea  nouă  partea  româ- 
neasca a  Transilvaniei,  atât  pentru  evitarea  antagonismelor  şi 
conflictelor  naţionale,  cât  şi  pentru  menţinerea  forţelor 
în  centrul  ISuropei».  ') 

Nu-i  aşa.  ca  e  frumos? 

Şi  ca  sa  nu  creadă  nimeni  ca  aceasta  credinţa  din  urma, 
a  d-lui  Gherea.  este  a  simpla"  pierdere  din  vedere,  —  d-sa  o  în- 
tăreşte, mai  departe.  în  mod  şi  mai  desluşit  : 

«Dar  sa  presupunem  ca  Austria  în  adevăr  se  va  prăbuşi 
şi  se  va  desface  în  părţile  ei  constitutive.  In  cazul  acesta. 
după  cum  am  arătat  şi  aiurea,  se  înţelege  dela  sine  că 
Transilvania  românească  ne  va  reveni  nouă,  aceasta  fiind 
atuncea  in  interesul  tuturor  puterilor  europene  2). 

Şi  d.  Gherea  accentuiazâ  şi  mai  straşnic: 

-In  cazul  prabuşirei  şi  desmembrârei  Austriei.  Transilvania  ne 
va  reveni  nouă,  indiferent  dacă  vom  lua  sau  nu  parte 
la  răsboi»  3). 

Aşa  dar.  s'a  dus  principiul  lordului  Beaconsfield :  s'a  dus 
convingerea  ca  statele  mari  n'au  nici  un  interes  să  reabiliteze 
şi  să  întregească  statele  mici:  s'a  dus  necesitatea  absolută» 

1)  „Rîîsboi  sau  neutralitate"  pac].  35. 

2)  „  „  „  '63. 

3)  ■,-  „  „  63. 

pe  care  o  resimte  Anglia.  Franţa.  Italia,  şi  toate  celelalte 
state  europene— afara  de  Rusia.  Serbia  şi  România.— de  a 
păstra  neatinsa  existenţa  Austriei  pentru  menţinerea  echilibru- 
lui european:  s'a  dus  groaza  crearei  unui  «necunoscut  in  cen- 
trul Europei:  s'a  dus  chiar  vrăjmăşia  Triplei,  respectiv  Dublei 
Alianţe.  împotriva  noastră,  pentru  ca  le-am  dâunâ  tuturor, 
luând  parte,  prin  rasboi.  la...  prăbuşirea  Austriei! 

Ge  însemnează  aceasta  curioasa  întorsătura,  răsturnare  de 
convingeri,  şi  dezicere  patenta  a  d-lui  Gherea? 

Vede.  oare,  d-sa  prăbuşirea  Austriei.  în  actualul  rasboi.  prin 
alte  mijloace,  de  cât  prin  arme? 

îşi  închipueşte,  oare.  d.  Gherea  ca  Imperiul  Habsburgic. 
atât  de  «absolut  necesar»  tuturor  puterilor  mari  si  mici, 
pentru  «echilibrul  central  al  Europei»  ar  putea  fi  spul- 
berat prin  voinţa  şi  miracolele...  Providenţei.  împotriva  voinţei 
Europei  ? 

Sau  crede  d-sa  ca  monarhia  vecina  poate  fi  atât  de  «fra- 
gila» şi  deci  atât  ...tandra,  în  cât  sa  se  topească  singura,  ca 
o  figurina  de  zahăr,  sub  sărutările  fierbinţi  ale...  Triplei  înţe- 
legeri ?  , 

Grede  d-sa.  prin  urmare,  ca  numai  graţie  unor  asemenea 
fenomene— prin  voinţa  lui  D-zeu  şi  graţia...  Sfântului  Ştefan.— 
România  va  putea  lua.  fara  s'a  ceara,  fârâ  sa  vrea  şi  fâra  sa 
lupte.  Pământul  Ardealului? 

Ge  vrea  sa  înţeleagă  d.  Gherea  prin  modul  d-sale  de  a  vorbi, 
e  pentru  noi  o  adevărata  taina. 
Oamenii  răutăcioşi  ar  putea  crede.  insa.  alt  ceva. 
In  împrejurările  actuale,  in  care  totul  se  drâmueşte  şi  se 
suspiciaza.  sar  putea  crede  ca  d.  Gherea  urmăreşte  un  s.ngur 
scop  :  acela  de  a  nu  ne  atinge  cu  nici  un  preţ  de  <Austro-Un- 
gtria,—  spre  a' i  nu-i  grăbi  prăbuşirea  şi  tmbucătăţirea.... 

Ds  alt-fel.  d-sa  o  spune,  aceasta,  neted.  în  alta  parte,  prin 
următoarele  cuvinte  puse  în  gura  unui  om  din  popor  : 

«...  nu  e  oare  mai  cuminte  sa  stăm  mai  bine  acasă  şi  sa  ne 

vedem  de  nevoile  şi  de  sărăcia  noastră?  Gât  priveşte  între- 
girea Ţârei  şi  a  neamului,  se  vor  întregi  ele.  neapărat,  odată, 
când  le  -va  veni  vremea,  se  vor  întregi  neapărat  că  aşa  e 
mersa!  lamei...!  ') 

Daca  acesta  este  cugetul  d-lui  Gherea,  —  atunci  e  trist ! 


1)  „Răsboi  sau  neutralitate"  pag.  103 


II 


D.  Gherea  vede  Austro-Ungaria  cu  ochi   foarte  ciudaţi... 

O  vede  şi  neagră,  şi  albă  ;  -  câte  odată  mai  mult  neagră 
de  cât  albă  :  şi.  cu  toate  acestea,  d-sa  face  sforţări,  chiar 
supra-omeneşti.  să  no....  prăbuşească,  sa  n'o  imbucataţeasca. 

Afirmaţia,  reprodusă  mai  sus.  —  a  d-lui  Gherea.  —  ca 
nici  chiar  popoarele  cari  o  locuiesc  nu  vor  desfiinţarea  Austro- 
Ungariei.  e  o  dovada  peremtorie  despre  grija  pe  care  socio- 
logul socialist  o  poartă  Austriei. 

Si  totuşi.  în  altă  parte  a  broşurei  d-sale.  (pag-  72)  d.  Gherea 
afirma  net  că  Austro-Ungaria  este  «foarte  defectuos,  reac- 
ţionar semi-feudal  organizată. 

In  altă  parte,  (pag.  74)  d-sa  adaugă  că  Austria  «nu  ş.-a 
cunoscut  de  loc  nici  propriile  ei  interese»;  m  sfarşa,  ia 
pag.  61.  eminentul  critic  o  numeşte  un  «imperiu  hrăpăreţ 
capitalist.» 

De  la  sine  se  înţelege  că  afirmaţia,  de  la  •  început,  a  d-lui 
Gherea.  că  popoarele  cari  o  locaesc  nu  doresc,  nici  ele,  des- 
compunerea Austriei,  nu  mai  rămân  de  cât  o  simplă  frază  gra- 
tuită şi.  mai  ales...  graţioasă :  căci  nici  un  om  serios  nu-Şi 
poate  închipui  că.  sub  stăpânirea  unui  imperiu  atât  de  «defec- 

r«05  reacţionar,  semi-feudal,  «hrăpăreţ»  şi  nesocotit,  ca  Austria, 
popoarele  subjugate,  s'ar  simţi  ca  în  sânul  lui...  Abraam! 

Şi  totuşi.  —  orr  unde  şi  or/  cin</  poa/e.  —  d.  Gherea  stre- 
coară mereu,  une-ori  cu  o  fina  dibăcie,  alte  ori  pe  şleau  şi 
de-a  dreptul,  ochi  dulci  Austro-Ungariei. 

Intr'un  loc  (pag.  70)  d-sa  vine  sa  ne  afirme  ca,  nu  numai 
aproape  întreg  progresul  nostru  econom  ic,  dar  şi  progresul  cul- 
tural şi  moral,  al  tarei  noastre,  se  datoreşte...  legăturilor 
noastre  cu  Austro-Ungaria. 

Şi  ca.  o  consecinţa  logica  a  acestei  premise,  d.  Gherea 
trage  încheierea  ca  ruperea  legaturilor  noastre  cu  Austro- 
Germania.  printr'un  eventual  râsboi  pornit  împotriva  lor.  ne-ar 
putea  duce  la  un  dezastru...  (pag.  Î2). 

Aceasta  afirmaţie,  d.  Gherea  n'o  mai...  dezice. 

Nici  nu  era  nevoie.  » 

Toţi  recunoaştem. — cum  însuşi  d.  Gherea  o  recunoaşte, 
bine"  înţeles  sub  o  forma  mai  acoperita  (pag.  70).  ca.  graţie 
politicei  noastre  slugarnice,  faţa  de  Austro-Germania.  timp  de 
35  de  ani.  aceste  puteri  «-centrale»  ne-au  robit  financiarmente 
şi  economiceşte.  îndepartându-ne  de  alte  puteri  economice 
mari.  şi  mai  leale,  ca  Anglia.    Franţa.  Italia.  Statele  Unite... 

De  asemenea  toţi  recunoaştem  ca.  in  timpuri  normale,  de 
pace.  când  toate  căile  sunt  deschise, — am  avut  drum  liber,  prin 
Austria  şi  Germania,  spre  Occidentul  şi  sud-estul  Europei.— 
spre  Franţa,  Belgia.  Italia.— de  unde  am  sorbit  toată  cultura 
cu  care  astăzi  ne  mândrim. 

Ga  un  rasboi.  contra  Austro-Germaniei.  ne-ar  închide  î?re- 
melniceşte  aceasta  cale.  e  iarâş  adevărat. 

Pâna  astăzi  suntem.  întocmai  cum  vre-o  d.  Gherea.  «neu- 
trii: .—ba.  înca.  am  făcut  Austriei  şi  Germaniei  o  mulţime  de 
concesiuni  amicale,  exportându-le  atâtea  produse  strict  nece- 
sare rasboiului.  şi  îngaduindu-le  sa  treacă  prin  ţara  noastră 
chiar  muniţiuni.  arme  şi  aur.  aliaţilor  de  peste  Dunăre  şi  Mare. 

Şi.  totuş.  legătura  noastră  cu  Austria  şi  Germania.— şi.  prin 
ele.  cu  Occidentul  Europei.— este...  închisă. 

Nici  Germania,  nici  Austria,  nu  vor  să  ne  înlesnească  de 
loc...  importul. 

Nici  chiar  armele  şi  medicamentele,  comandate  in  Austro- 
Germania.  nu  ni  se  trimit. 

Singurele  articole  pe  cari  Austro-Germania  ni  le  trimite  din 
belşug.— chiar  peste  voinţa  noastră.— sunt  agenţii  şi  broşurile 
de  propaganda '  f ilo-germanâ.  samsarii  pentru  exportarea  clan- 
destina, în  Germania  şi  Austria,  a  produselor  noastre...  pro- 
hibite,—şi  literatura  lui...  Wolffbureau. 

Fireşte,  de  vom  intra  in  rasboi.  alăturea  de  Tripla  Înţele- 
gere... se  va  produce  chiar  un  «dezastru-. 

Capitalurile  austro-germane.  aflătoare  la  noi.  nu  vor  mai 
putea  trece  in  Austria  şi  Germania;  agenţii  şi  samsarii  lor. 
vor  fi  puşi  la,.,  popreala :  in  schimb,  şi  Germanii  vor  opri  u- 
nicul  isvor  de  cultura  pan-germana.  cu  care  ne  hrănesc  dela 
un  timp. 

Şi  «Inversen».  şi  c Wolffbureau. ...  vor  amuţi. 

Dar  toate  acestea  vor  trece...  ca  fumul  şi  ca  floarea! 

Dupa  rasboi  se  va  face  pace:  şi,  prin  pace.  marea  artera 
economica  şi  culturala,  a  ţârei  noastre,  cu  Occidentul  Europe,, 
'prin  Austria  şi  Germania,  se  va  redeschide  din  nou. 

Şi  de  asta  data.  poate  ca  ea  se  va  redeschide  mai  bine. 

Dupa  35  de  ani  de  robire  economica,  faţa  de  Austro-Ger- 
mania, poate  ca  va  da  D-zeu  sa  intram  în  legaturi,  deadrep- 
tul  cu  Occidentul  Europei,  ba  chiar  sa  trecem,  nestânjen.f 
de  finanţa  germana,  dincolo  de  marile  Apusulu.. 

* 

*  * 

Când  d.  Gherea  nu  mai  poate  sa  susţie  procesul  Austro- 
Germaniei.  ne  trimete.  cu  o  fineţe  adorabila,   la  alţi...  autori. 

De  oarece  d.  Carp  şi  d.  Stere  au  cam  pierdut  încrederea 
opiniunei  publice,  prin  austro-filismul  sau  ruso-fob.a  lor.  d. 
Gherea  îi  excomunica  din  broşura  d-sale.  acuzandu-,  ca  au 
judecat  actualul  rasboi  cu  criteriul  unui  rasboi...  austro-rus 
şi  ca,  pornind  dela  aceasta  «greşalâ  fundamentala. .  au  trebuit 
sa  ajungă  şi  la     concluztani  fundamental  greşite  .  1 1 

1)  ,,Răsb.  sau  Neutr."  pag.  3-4. 

Când  ajunge  insa  la  un  alt  ruso-fob  neînduplecat, — şi.  per 
a  contrario,  austro-germano-fil  declarat:  la  d.  Radu  Rosetti  ') 
autorul  broşurei  In  nici  un  chip  cu  %isia>  —broşura  care  se 
împarte,  azi,— cum  dovedesc  unele  ziare, -în  toata  ţara.  gra- 
tuit, în  sute  de  mii  de  exemplare,  de  către  chiar  agenţiile 
nemţeşti.— atunci  d.  Gherea  cade  brusc  în  agresata,  şi  con- 
cluzia fundamental  greşită* ,  a  d-lor  Carp  şi  Stere.' 

Vârând  pe  d.  Radu  Rosetti  în  «oligarhia»   noastră  rasboi- 
nica,  şi  neadmitându-i,  fireşte,  concluzia...  d.  Gherea  scrie: 

«Astfel  d.  Radu  Rosetti,  profundul  cunoscător  al  istoriei 
noastre  economice,  capul  admirabil  de  clar,  într'o  exce- 
lenta $i  judicioasă  broşură,— afara  de  sfârşitul  ei — 
sene...  2)»  r 

Cine  a  citit  broşura  d-lui  Radu  Rosetti.  a  râmas.  fara  nici 
o  îndoiala,  perfect  convins  ca  sfârşitul  ei.  prin  care  ne  în- 
deamnă sa  Juam  armele  împotriva  Rusiei,  spre  a  cuceri  Ba- 
sarabia.—este  în  desăvârşita  concordanţa  cu  întreg  cuprinsul  ei. 

Prin  urmare,  d.  Gherea.  decretând  pe  d.  Radu  Rosetti, 
«profundul  cunoscător  al  istoriei  noastre  econmice»,,  ca  pe  un 
«cap  admirabil  de  clar»,  -  decretând  şi  broşura  d-sale. 
«In  nici  un  chip  cu  Rusia»,  cape  o  «excelentă  si  judici- 
oasă broşură,  -  d-sa  nu  face  alt  ceva  de  cât  sa  aprobe 
în  totul,  ş,  înca  cu  magna  cum  laude.  întreaga  ruso-fabie  a 
d-lui  Rosetti. 

Iata'l.  dar.  pe  d.  C.  Dobrogeanu-Gherea.  Austro-germano-filul 
dubios,  de  până  acum,  demascându-se  ca  ruso-fob  desăvârşit 
şi  judecând  râsboiul  european.-ca  şi  d.  Carp.  ca  şi  d.  Stere' 
ca  ş.  d.  Radu  Rosetti.— cu  criteriul  unui  râsboi...  Austro-rus  ! 

In  sfârşit  când  d.  Gherea  vede  câ  nici  prin  laude,  nici  prin 
menajan.  nici  prin.  subtilităţi.  nu  mai  poate  salva  teza  d-sale 
ingrata,  trece,  prin  alternare,  la  alte  procedee 

Aici  ne  asigura  ca  pria  neutralitate  vom  capata  cu  ori  ce 

^^%^^SS^'ji  -u  de  bunu,  şi  inimo- 
2)  „Rcisb.  sciu  Neutr."  pac.  39. 

preţ.,,  «odată»,  «cândva  veni  vremea»,  Transilvania  (pag.  103): 
aici  caută  sa  ne  convingă  ca  unitatea  noastră  naţionala,— 
«culturală»,  «morală»,  «etnică»  şi  «sufletească* ,— cu  Transil- 
vania este  făcuta,  chiar  de  către...  transilvăneni  (pag.  51.  52) 
şi  ca  întregirea  noastră  teritoriala  cu  Ardealul  «va  veni  de  la 
Sine»  (pag.  50):  aici  caută  sa  ne  înfioare  şi  sa  ne  paralizeze 
cu  spectrul  pierderei  existenţei  ţârei  noastre,  la  caz  de  vom 
intra  în  râsboi. 
Şi  cum  ? 

Reamintindu-ne  necontenit  ca  Austro-Germania  ar  putea  sa 
iasă  învingătoare  :  aducând  in  sprijinul  acestei  viziuni  chiar 
mărturiile  defunctului  rege  Carol  I,  pe  care'l  încarcă  cu  laude 
olimpice,  pe  când  d-lui  Take  Ionescu  nu  voieşte  sâ-i  acorde 
nici  măcar  capacitatea  unui  fost  «tist  de  gardişti»  (pag.  57):— 
evocându-ne,  în  sfârşit,  print-r'un  metod  cu  totul  straniu,  pu- 
terea gigantica,  invincibilă,  atot  distrugătoare,  a...  Germaniei! 

«Dar,  iată. — scrie,  cu  mâna'  tremurânda.  d.  Gherea,— ca  o- 
buzierul  de  42  cm.  în  foarte  scurt  timp  preface  în  praf  şi  ce- 
nuşe  cea  mai  puternica  fortăreaţa,  iar  un  fleac  de  sub-marin, 
cu  un  echipaj  de  15  oameni,  scufunda  în  câteva  momente  3 
cuirasate  imense,  în  valoare  de  100  milioane,  cu  un  echipaj 
de  1600  de  oameni.  Şi  dupa  isprava  aceasta,  submarinul  se 
întoarce  acasă  sănătos  şi  bucuros,  par'câ  ar  fi  săvârşit  o  mică 
excursie  de  plăcere.  Submarinele  şi  Zepelinunle  încep 
să  prefacă  iluzorie  stăpânirea.  Engliterei  asupra  mărilor  şi  pute- 
rea ei  mondială...  ')•» 

Obuzierele  «42  c.  m.»,  Submarinele  şi  Zepelinu- 
rile...! 

Atât  vede  d.  Gherea  în  toata  broşura  d-sale  de  117  pagini: 
în  toate  câmpurile  şi  pe  toate  fronturile  actualului  rasboi 
mondial ! 

De  sărmanele  obuziere  franceze,  de  75  m.  m.:  de  flotilele 
aeriene  şi  de  flotele  marine,  anglo-franceze.  cari  infioară  văz- 
duhurile, şi  au  curăţit  toate  mările  de  crucişătoarele  germane, — 
d-sa  nu  are  nici-o  cunoştinţa... 


1)  „Răsb.  sau  Meutr".  pag.  29. 

Un  asemenea  mod  de  a  se  extazia  sau  înfricoşa,  în  faţa 
technicei  şi  puterei  militare  germane,  ar  putea  face  pe  mulţi 
sa  creadă  câ  nu  se  mai  găsesc  înnaintea  lucrârei  unui  cerce- 
tător, de  temperamentul  şi  de  talia  d-lui  Gherea.  ci  înnaintea 
unor  relaţii  furnizate  de  ■  Wolffbureau*  sau  de  casa  lnversen! 

Noi  nu  putem  sa  facem.  insa.  o  asemenea  ofensa  d-lui 
Gherea. 

Nu  putem,  insa,  nici   sâ-i  admitem  vederile:  şi,   mai  ales, 
modal  acesta  ciudat  de  a  le  impune  opiniunei  publice. 
Mai  mult:  nu  putem  sâ-i  înţelegem  de  loc  cugetai 
Nu  ştim  ce  -vrea. 

Daca  d.  Gherea.  ca  socialist-internaţionalist.  cum  este,  se 
ridica  împotriva  rasboiului.  din  punct  de  vedere  pur  social. 
privindu-1  ca  pe  un  anacronism  şi  ca  pe  o  uriaşa  crimă  de 
lese — umanitate, — s'o  spuie  limpede,  s'o  susţie  deschis,  fâra 
ocoluri,  fara  subterfugii  şi.  mai  ales.  farâ  a  se  preocupa  de 
interese  naţionale  şi  de  calcule  naţionaliste. 

D.  Gherea,  insa,  nu  vrea  sa  se  afirme. — în  actualele  îm- 
prejurări formidabile. — ca  apostol  intransigent  al  pacei  şi  al 
umanitaţei, 

Şi  pentru  ca  n'o  spune. — noi  nu  mai  înţelegem  ce  spune, — 
şi  nu  mai  ştim  ce  vrea. 

Susţinând,  cu  orice  preţ.  neutralitatea— tocmai  pe  tema 
intereselor  noastre  politice  şi,  în  deosebi,  a  îndeplinijet  aspi- 
raţiunilor  noastre  naţionale— d.  Gherea  a  căzut,  singur,  intr'o 
cursa  foarte  grea:  într'o  îndoita  dilema  din  care.  cu  toata  a- 
bilitatea  spiritului  d-sale,  cu  greu  va  putea  ieşi. 

D-sa  cautâ  mereu  sâ  ne  convingă  ca  numai  maira.Ula.iea. 
siriciă  fi  definitivă,  până  la  sfârşit,  ne-ar  putea  duce.  în  mod 
sigur,  la  îndeplinirea  intregirei  ţârei  şi  a  neamului. 

Gâci  prin  neutralitate,— dupâ  d.  Gherea,— sau  vom  capâta 
aceasta  întregire,  odată  .  <când  -va  veni  -vremea  >,  adică  a- 
tunci  când  imperiul  Austro-Ungar  se  va  disolva  dela  sine; 
sau.  pastrându-ne  in  actualele  împrejurări  forţele  neştirbite,  le 
vom  putea  utiliza.— întru  îndeplinirea  aspiraţiunilor  noastre.— 
mai  cu  folos,  in  urma,  după  încheierea  păcei. 

Şi  tot  d.  Gherea  recunoaşte— dupâ  cum  am  arătat  şi  In 
capitolele  precedente,— câ,  în  caz  când  Austro- Ungaria  se  va 
prăbuşi,  atunci  Transitbanta  ne  va  reveni  noaă,  întru  cât  sta- 
tele Europene  vor  avea  tot  interesul  sa  ne  dea  noua  partea 

romanească  din  Transilvania,  atât  pentru  evitarea  antagonis- 
melor şi  conflictelor  naţionale,  cât  şi  pentru  menţinerea  echi- 
librului forţelor  in  centrul  Europei  ! 

Va  să  zicâ.  d.  Gherea  este  ferm  convins  ca  întregirea  ţârei 
noastre  cu  Ardealul  se  va  face  cu  siguranţă,  insa  numai  a- 
.tunci  când  Austro-Ungaria  se  va  prăbuşi  şi  descompune. 

Daca  se  va  prăbuşi  acum. — acum  ne  vom  întregi  ţara. 

Daca.  din  potriva.  Austria  se  va  menţine  în  integritatea  pu- 
terilor ei  vitale,  atunci  ne  vom  întregi...  «când  "t>a  veni  •vre- 
mea ,  adică...  când  'ba  vrea  D-zeu  ! 

In  faţa  acestor  premise,  cred  ca  orice  om  va  conveni.  — 
chiar  şi  d.  Gherea. — că  cea  mai  logicâ  concluzie  e  să  grăbim, 
pe  cât  se  poale  momentul  disohării  cflustriei. 

Sunt.  insa.  oare.  împrejurările  de  astăzi  destul  de  favora- 
bile spre  a  întrezări  posibilitatea  disolvârei  Austriei? 

Astăzi,  când  Rusia,  Serbia,  Belgia,  Anglia,  Franţa  şi  Japo- 
nia, au  cuprins  din  toate  părţile  blocul 'austro-german,  l'auim- 
mobilizat,  l'au  isolat  de  restul  lumei.  11  slăbesc  şi  îl  decimea- 
ză zi  cu  zi, — când  Austria  a  pierdut  parte  din  Galiţia  şi  în- 
treaga Bucovina. — când  Serbia  a  înfrânt  şi  a  asvârlit.  afara 
din  hotarele  ei,  şubredele  şi  neomogenele  forţe  austro-ungare: 
când  Italia  a  ocupat  Valona,  şi  'şi  revendică  toate  ţinuturile 
stăpânite  de  imperiul  habsburgic  :  când  toata  suflarea  mon- 
diala conştienta  este  scandalizata  şi  revoltată  de  [actul  mon- 
struos, împotriva  umanitaţei  şi  progresulni.  comis  de  Austro"- 
Germani  prin  provocarea  rasboiului  actual  şi  prin  atrocităţile 
Jor. — astâzi.  oare.  inca  să  nu  fie  un  moment  bine  ales  pentru 
prăbuşirea  şi  desfiinţarea  Austriei? 

D.  Gherea  răspunde  că  nu:  deoarece  blocul  austro-german 
va  putea  rezista  încă  multa  vreme :  că.  prin  urmare,  răsboiul 
este  înca  nesigur  şi.  în  orice  caz.  va  fi  lung... 

Cât  de  nesigur  şi  cât  de  lung  ? 

Fireşte,  până  în  momentul  în  care  blocul  se  °ba  sfărâma. 
Dar.  cum  se  va  putea  sfărâma  acest  bloc? 
,  Admiţând  ipoteza  că  România  şi  Italia   ar  invada   în  Aus- 
tro-Ungaria. cu  2  milioane  de  piepturi  tari,  odihnite,  setoase 

de  lupta. — şi  cu  2  milioane  de  baionete  scăpărătoare. — ce-ar 
face.  in  acest  caz.  Austria?, 

Sa  disloce  forţe  similare,  de  pe  frontul  Austro-Germano- 
Rus,  spre  a  ţine  piept  invaziunei  noastre? 

Dar  atunci,  ruşii,  stăpâni  pe  forţele  şi  pe  mişcările  lor,  .ar 
Innainta,  liberi,  la  Pesta  şi  Viena. 

Atunci  Austria  s'ar  deslipi,  prin  propria  ei  voinţa,  sau  forţa 
majora,  de  Germania:  deci  blocul  austro-german  ar  fi,  de  fapt. 
desfăcut. 

Atunci  Rusia  va  avea  un  singurduşman  în  faţa,  pe  Germania;,  şi^ 
deci.  împotriva  ei  îşi  va  îngrămădi  şi  asvârli  toate  forţele  ei  colosale. 

Atunci  Germania. — sau  va  trebui  sa-şi  întărească  frontul 
oriental,  dislocând  forţe  însemnate  de  pe  frontul  occidental — 
sau  va  trebui  sa-şi  bage.  deodată,  toate  reservele  de  cari  mai 
dispune,  in  lupta.  _  . . 

In  primul  caz.  frontul  german  occidental,  fiind  slăbit,  va  fi 
•spart  cu.  siguranţa  de  forţele  Anglo-Belgo-Franceze :  deci  yic- 
•toria  deciziva  se  va  hotărî  în  mod  fatal  şi  neîntârziat  în  fa- 
voarea Aliaţilor. 

In  al  doilea  caz,  lupta  va  trebui  sa  intre  într'o  faza  nouă 
.şi  hotarîtoare :  sfârşitul  ei  nu  va  putea  fi  decât  aproape... 

Toate  acestea, — bine  înţeles, — daca  Germania  va  mai  avea 
curagiul  sa  lupte,  singura.,  fâra  Austria.  împotriva  formidalului 
'bloc  al  Triplei  Înţelegeri. 

Bunul  simţ  însâ  ne  spune  ca  într'o  asemenea  eventualitate 
•cumplita.  Germania  va  caută  sa  incheie  cât  mai  repede  pa- 
cea, sacrificându-şi  tovarăşul...  deja  sacrificat  ! 

Dar  ce  ne  importa,  pe.  noi.  Germania?  Odată  intraţi  în  ras- 
boi.  cu  Austro-Ungaria,  ne  priveşte  numai  aceea  ce  î>a  pulea 
face  cAusiria,  faţă  de  noi? 

.  Va  putea  A.ustro-Ungaria  sâ  ne  ţie.  noua.  piept,  pe  un 
front  carpatic  imens. — dela  Dorna  pânâ  la  Porţile  de  Fier;  şi 
dela  Porţile  de .  Fier.  pânâ  în  creerul  Alpilor  Centrali,  la  ho- 
tarul occidental  al  Tyrolului.  atunci  când  şi  Italia  ar  coopera, 
cu  noi,  simultan.  împotriva  Austriei? 
■  •  Dar  Austro-Ungaria  a  dovedit  ce  poate... 

Căutând  sa  intre  cu  forţe  mai  puternice  in  Serbia, — a  pier- 
dut şi...  Belgradul,  pe  care  îl  ocupase  o  clipâ,  a  pierdut  şi 
Bucovina,  pe  care  o  recucerise  dela  Ruşi. 

Intrarea  României.  în  Austro-Ungaria,  singură,  fara  Italia, 
ar  fi  în  deajuns  sa  producă  un  adevărat  dezastru  in  blocul 
austro-german. 

Gaci  România  e  mult  mai  puternica  decât  Serbia:  şi,  totuş. 
Serbia  singura,  istovita  de  trei  ani  de  crâncena  răsboaie,  fara 
ajutor  de  nicairi,  resista  în  împrejurările  de  astăzi,  îndeajuns, 
in  potriva  Austro-Ungariei. 

Dar...  'Butgarial — va  striga  d.  Gherea. 

Mai  întâi,  nici  eu,  nici  d.  Gherea.  nici  alţi  muritori  ca  noi, 
nu  ştim  ce  cugetă  acum  Bulgaria;  ce  aranjamente  diplomatioe 
şi  militare,  se  vor  fi  făcut  sau  se  vor  face,  între  noi,  Bulga- 
ria, şi  celei 'alte  state  balcanice  şi  sud-apusene  cari  se  vor 
amesteca  în  actualul  conflict  european. 

Este  prea  cu  putinţă  ca  Bulgaria  sa  fie  mai  înţeleaptă  de 
cât...  Germania  şi  Austria:  sa  nu  mai  facă  ce-au  făcut  actstea, 
«i  nici  ce-a  făcut,  ea  însăşi,  in  anul  trecut.,. 

In  orice  caz,  nu  Bulgaria  va  fi  suprema  forţă  ocrotitoare  a 
Austriei,  nici  piedica  neînvinsă  a  îndeplinirei  aspiraţiunilor  noas- 
tre naţionale. 

Corective  se  găsesc,  chiar  in   cele  mai   grele  împrejurări... 

Grecia  şi  Serbia,  ajutate. poate  şi  de  Italia  şi  de  Rusia,— 
plus  o  parte  din  forţele  noastre.— plus  forţele  ruse  din  Marea. 
Neagra  şi  flotele  anglo-franco-italiene  din  Mediterana,  vor  fi. 
cred,  îndestulătoare  sâ  ţie  în  frîu  pe  cei  doi  singuri  rivali,  din 
Balcani,  cari  ar  dă  ajutor  indirect  şi  depărtat  Austro-Germa- 
niei:  pe  Bulgari  şi  pe  Turci... 

Aceasta  este  starea,  cea  mai  apropiată  de  adevăr,  a  lucru- 
rilor; şi  acestea  sunt,  prin  urmare,  consecinţele  ca  şi  hotărâ- 
rile logice,  ce  se  pot  lua... 

Viziunile,  «oauohemarurile» ,  ipotezele  şi  deducţiunile  ilogice, 
subtilităţile  sau...  sensibilităţile  puerile,  n'au  ce  căuta  in  cer- 
cetarea şi  resolvirea  uriaşei  probleme  de  azi. 

Dacă  d.  Gherea  ţine.  în  adevăr,  la  realizarea  idealurilor  na- 

ţionale  ale  ţârei  româneşti. — trebuie  sa  intre  in  propria  d-sale 
logica. 

Gu.  «odată»,  «când  va  veni  vremea»,  nu  se  edifica  un  po- 
por conştient  şi  viril.  —  necum  sa  se  ajute  şi  sa  se  între- 
gească un  Neam. 

Daca.  insa,  d.  Gherea  e  temător,  prin  natura  d-sale, — sau 
se  bucura  de  o  sensibilitate  prea  nevrosatâ.  care'l  face  sa  se 
infioare  chiar  de  închipuirea  unui  singur  strop  de  sânge.  în 
acest  caz  d-sa  nu  trebuia  sa  se  avântureze.  sub  nici  un  cu- 
vânt şi  sub  nici-o  forma,  intr'un  domeniu  atât  de  temerar,  în 
care  răshoiul  şt  sângele  constituiesc  obiectivul  principal  al  in- 
tregei  noastre  atenţiuni. 

Dar.  d.  Gherea  nu  este  nici  temător,  nu  are  nici  sensibili- 
tatea de  mai  sus... 

Dovada  despre  aceasta,  este  faptul  ca  d.  Gherea. — dupa 
cum  vom  vedea  mai  departe.— nu  se  teme  câtuşi  de  puţin 
de  pierderea  existenţei  ţârei  noastre,- chiar  de  am  purta  un  ras- 
boi  cu  totul  nenorocit... 

Tocmai  aceasta  constituie  cea  mai  mare  contrazicere  a 
d-lui  Gherea.  din  broşura  d-sale  Rasboi  sau  Neutralitate  : 
şi.  în  acelaş  timp.  punctul  capital  al  grozavei  dileme  in  care 
s'a  immobilizat... 


IV 


Deşi  d.  Gherea  ne  sperie  necontenit,  in  broşura  d-sale,  cu 
pierderea  existentei  ţărei  noastre,  in  caz  când  Austro-Germania 
ar  ieşi  victorioase  din  actualul  război :— adică,  mai  explicit,  ca 
subjugare*  Regatului  român  de  către  împerhl  Habsburgic.—io- 
tuşi.  d-sa  nu  crede,  cu  nici  un  preţ.  in  putinţa  unei  asemenea 
eventualităţi. 

lata.  In  aceasta  privinţa,  chiar  propriile  şi  splendidele  d-sale 
întemeieri : 

«Un  stat  mic.  aşezat  intre  doua  puteri  mari.  riscă  sâ-şi 
piardă  independenţa  politica  şi  chiar  integritatea  teritoriului 
sau.  In  această  prtUnţă,  primejdia  din  partea  Austriei  e  pen- 
tru noi  aproape  neexistentă.  Austria  n'are  interes  de 
cucerire  a  ţârii  româneşti,  şi  dacă  Y ar  a-vea,  s'ar  o- 
pune  cu  toată  piitepea  Ungaria. 

Mărirea  imensa  a  elementului  românesc  în  Austro-Ungana,— 
douăsprezece  milioane  de  români  în  Austro-Ungaria,  în  caz 
de  anexare  a  României  de  către  Austria.— aceasta  ar  însemna 

sfârşitul  heghemoniei  ungarilor,  ar  însemna  predominarea  ele- 
mentului românesc. 

Aceasta,  de  sigur,  n'o  vor'  admite  ungurii,  nici  in  ruptul 
capului.  Dar  sa  presupunem  ca  Austria  ar  avea  într'adevar 
gândul  sa  ne  cucerească, — şi  doar  nu  poţi  sa  te  porţi  garant, 
cănd  e  vorba  de  un  imperiu  hrăpăreţ  capitalist.  Chiar  şi  în 
cazul  acesta,  am  risca  să  pierdem  organizaţia  de  stat  inde- 
pendent, ceeace  de  sigur  e  foarte  mult,  în  schimb  12  milioane 
de  români  în  Austria  ar  deveni  un  element  precumpănitor  şi 
Austria,  dintr'un  imperiu  dualist,  ar  fi  nevoita  sa  se  prefacă  în- 
tr'un  imperiu  trialist.  Deci,  şi  în  această  supoziţie,  nici  un  pe- 
ricol iminent  pentru  existenţa  neamului  românesc1). 

Atunci? 

Atunci. — pentru  ce  ne  sperie,  d.  Gherea,  în  toata  broşura 
d-sale,  cu  pierderea  existenţei  noastre;  pentru  'ce  ne  ridica, 
înnainte.  la  tot  pasul,  gogoriţa  "victoriei  şi  răsbunărei  Austriei; 
pentru  ce  ne  cere  cu  atâta  insistenţa,  sa  stam  liniştiţi,  sa  ră- 
mânem neutrii,  sa  nu  facem  vre-un  «pas  greşit  care  ar  putea 
sa  ne  fie  fatal...}^ 

Concluzia  logica,  de  fier.  care  se  impune  dela  sine,  in  urma 
afirmaţiunilor  de  mai  sus  ale  d-lui  Gherea,  nu  poate  fi  decât 
una  singura:  în  orice  caz,  contra  Austriei! 

Căci,  una  din  două : 

Sau  vom  isbuti,  prin  cooperarea  noastră,  alăturea  de  Tripla 
Înţelegere,  sa  prăbuşim  Austria:  şi,  atunci,  după  înseşi  cre- 
dinţa ferma  şi  des  repetata  a  d-lui  Gherea,  statele  Europei  ne 
'bor  da  Transilvania  şi,  deci,  ne  vom  întregi  ţara  şi  neamul, 
formând  un  stat  mare,  independent,  şi  bogat,  de  12  milioane 
de  suflete  româneşti.  Sau,  cazând  înfrânţi,  împreuna  cu  Tripla 
înţelegere.  Austro-Ungaria  se  va  vedea  nevoită :  ori  sa  re- 
nunţe la  cucerirea  noastră,  spre  a  nu  adăuga,  împotriva  ei, 
încă  un  regat  imperialist,  de  12  milioane  de  suflete  omogene 
şi  oţerite,  pierzându-şi  astfel  heghemonia  şi  temelia  propriei  ej 
existenţe;  ori  sa  bea  acest  pahar  otrăvit,  al  unei  sinucideri 
sigure,  dându-ne  în  schimb  prilejul  să  vedem  unitatea  noastră 


1)  „Răsb.  sau  Meutr."  pag.  71. 

naţionala  Îndeplinita  şi  recucerirea  independenţei  Marelui  Stat 
Român, — la  un  pas  ! 
Mai  mult  incâ. 

Necesitatea  de  a  porni,  fâra  nici  o  temere  şi  fara  nici  o  şo- 
văire, rasboi  contra  Austriei,  resulta  şi  dintr'un  alt  calcul  po- 
litic, pe  care  d.  Gherea  nu  '1  face  sau  nu  vrea  sa  '1  faca. 

Deosebit  de  imposibilitatea  in  care  se  găseşte  .  Austro-Un- 
garia  de  a  incorpora  România,  la  imperiul  ei, — chiar  celelalte 
puteri  mari  ale  Europei  s'ar  opune  din  răsputeri  unei  aseme- 
nea încorporări. 

Crede,  oare,  d.  Gherea  ca, — oricare  ar  fi  soarta  râsboiului. — 
Rusia,  Anglia.  Franţa,  Italia.  Belgia.  Serbia.  Japonia,: — caci 
toate  statele  beligerante  vor  participa  la  Congresul  Pâcei, — 
vor  permite  ele,  ca  Austria  sa  se  intinda  până  la  gurile  Du- 
nărei şi  deci  sa-şi  Îndeplinească  visul  suprem  şi  secular  de  a 
domina  Porţile  Răsăritului:  Peninsula  Balcanica.  Marea  Nea- 
gra. C'onstantinopolul  şi  Dardanelele? 

Crede  d.  Gherea.  ca  singurul  corp  isolator,  singurul  tam- 
pon,— Statal  Român, — care,  prin  rasa  sa  latina  şi  lipsa  velei- 
tăţilor de  cuceriri  imperialiste,  prezintă  cea  mai  asigurătoare 
garanţie  a  pazirei  Porţilor  Răsăritului. — va  putea  fi  sacrificat, 
de  Europa,  in  favoarea  Austriei  şi,  implicit,  a  germanismului? 

Numai  un  copil,  ar  putea  sa-şi  închipuie  un  asemenea  act 
de  sinucidere  politica  şi  economica,  a  Rusiei,  Italiei,  Englite- 
rei,  Franţei,  şi  a  tuturor  celorlalte  state  cari  respira,  şi  tre- 
buie sa  respire,  prin  Răsăritul  Europei  şi.  în  deosebi,  prin  gu- 
rile Mediteranei  ! 

Dar,  mai  e  un  punct  îngrozitor,  care  pledează  in  favoarea 
'ntrarei  noastre  în  acţiune  alăturea  de  Tripla  înţelegere. 
E  Rusia! 

...Din  partea  Rusiei,—  scrie  chiar  d.  Gherea. — pericolul 
e  imens.  Rusia  işi  consideră  de  sute  de  ani  ca  misiune  a  sa 
istorică,  stăpânirea  Vardanelelor  şi  a  Constantinopolutui»  1) 


1)  ,,Răsboi  sau  Neutralitate"  pag.  71. 

Şi  mai  departe  adaogă: 

Dar  drumul  spre  Constantinopol  duce  peste  trupurile  stri- 
vite ale  României  şi  'Bulgariei.  Stăpânirea  Dardanelelor  şi  gu- 
rilor Dunărei  'însemnează,  din  capul  locului,  nimicirea  indepen- 
denţei, şi  politice  şi  economice,  a  ţârei  noastre  .  ') 

Mai  mult  chiar. 

«Rusia  cuceritoare,  subliniază  d.  Gherea,  cu  caractere 
compacte, — nu  distruge  numai  statele,  ea  uciile  nea- 
mul! 2) 

Ei  bine. — nu  crede  d.  Gherea  ca,  în  caz  când  noi,  printr'o 
neutralitate  vrăjmaşe  Rusiei,  am  lasa  ca  Rusia  sa  cucerească 
Transilvania, — cum  a  cucerit  Bucovina. — nu  crede  ca,  în  a- 
cest  caz  am  fi  cu  desăvârşire  pierduţi? 

Prin  incorporarea  Bucovinei  şi  a  Transilvaniei,  de  către 
Rusia,  şi  a  Banatului  de  către  Serbia,  nu  vede,  d-sa,  ca  am 
rămâne  isolaţi,  şi  sugrumaţi,  în  mijlocul  mărei  slabe,  a  impe- 
riului ţarist  :  ca.  în  asemenea  condiţiuni.  existenţa  noastră  vii- 
toare e  definitiv  primejduita  ? 

D-sa  o  vede  clar, — o  spune  chiar, — dar  ca  un  om  tenace* 
intrat  pe  drumul  funest  al  greşalei.  nu  vrea  sâ-şi  revie  din 
rătăcire,  nu  vrea  sa  ne  arate  calea  adevărului... 

«Rusia, — recunoaşte  însuşi  d.  Gherea. — a  început  sa  ne 
ceara,  cu  o  insistenţă  din  ce  în  ce  mai  mare,  intrarea  în 
acţiune  alături  de  ea.  Centru  a  ne  pune  într'un  impas 
greu  şi  a  ne  sili  la  această  acţiune  răsboinicâ,  Rusia  a  făcut 
adevărate  jertfe,  adoptând  scopului  acestuia  o  parte  din 
strategia  ei :  ocuparea  Bucovinei,  trecerea  Carpaţi- 
lor,  care  a  costat  mii  de  jertfe  omeneşti,  au  fost  fă- 
cute în  special  pentru  a  ne  prinde  în  capcana  răsboiului.  Ră- 
mânerea noastră  în  neutralitate  constituie  deci  pentru 
'Rusia,  nu  numai  înşelarea  frumoaselor  ei  speranţe, 
dar  şi  o  reală  pagubă  faţâ  de  jertfele  aduse,  3) 


1)  „Răsboi  sau  Neutralitate"  pag.  72. 

2)  „Răsboi  sau  Neutralitate"  pag.  74. 

3)  „Răsboi  sau  Neutralitate"  pag.  111. 

Şi,  totuş,  d.  Gherea  ne  cere  să  rămânem  mereu  neutrii: 
sa  ducem  la  paroxism  furia  Rusiei  împotriva  noastră:  sâ-j 
dam  chiar  prilejul  şi  drepfal  sa  se  despăgubească,  de  pagubele 
şi  de  jertfele  făcute,  prin  luarea  Bucovinei  şi  a  Transilvaniei 
şi  poate  chiar  prin  ştirbirea, — dupa  râsboi. — sub  forma  de 
compensaţie, — a  unei  pârţi  din  Regatul  Românesc:  a  cMol- 
dovei,  de  pilda! 

Gând  nici  o  primejdie  nu  ne  poate  veni  din  partea  Aus- 
triei,— ci  numai  din  partea  Rusiei, — cum  însuşi  d.  Gherea 
susţine  şi  demonstrează. — d-sa  vrea,  totuşi  si  mergem  tocmai 
împotriva,  celei  mai  mari  primejdii :  împotriva  Rusiei! 

D-sa  nu  vrea  sa  vada  ca.  mergând  alăturea  de.  Rusia  şi 
cazând  învinşi,  împreuna  cu  Rusia. — in  acest  caz  tocmai  pri- 
mejdia Rusiei  ar  pieri  din  faţa  noastră  ! 

De  asemenea,  nu  vrea  sa  mărturisească,  în  cuget  senin  şi 
deschis,  ca  de  nu  t>om  merge  cu  Rusia,  iar  'Rusia  'ba  ieşi 
triumfătoare, — atunci  toate  aspiraţiunile  noastre  naţionale  vor 
fi  pe  veci  distruse  şi  chiar  integritatea  statului  nostru,  ca  şi 
întreg  viitorul  lui.  vor  cădea  sub  cuţitul  pierzârei! 

In  sfârşit,  d.  Gherea  nu  vrea  sa  vadă  că  numai  întregirea 
neamului  nostru, — urmată  de  o  politica  viitoare  abilă  şi  înţe- 
leaptă, îndreptată  împotriva  duşmanilor  existenţei  noastre. — 
ne-ar  putea  salva,  prezentul  şi  viitorul :  şi  nu  vede.  că  pri- 
mul act  al  acestei  întăriri. — întregirea  ţârei,  —  unica  temelie 
solida  pe  care  se  poate  ridica  întreaga  noastră  viaţa  politica 
şi  economică  viitoare. — nu  se  poate  săvârşi  decât  prăbuşind 
cAustria,  cu  orice  mijloace,  ori  de  unde  ar  veni  .  ele  şi  cu  orice 
intenţiuni  ne-ar  fi  date  ! 

Iată.  dar.  cum  d.  Gherea, — de  şi  s'a  asvârlit  in  vultoarea 
tuturor  exagerărilor,  părtinirilor,  contrazicerilor  şi  dilemelor. — 
a  isbutit.  totuşi,  să  resolve  problema,  tocmai  în  sensul  opus 
susţinerilor  sale:  în  sensul  împărtăşit  de  toată  ţara,  în  sensul 
de  a  intra  cu  orice  preţ  în  acţiune  şi  numai  împotriva  Aus- 
tro-Germaniei ! 

Trebuie  sâ-i  fim  mulţămitori.  distinsului  şef  al  socialismului 

român,  pentru  acest  serviciu  nevoit,  dar  preţios. — făcut,  opi- 
niunei  noastre  publice. 

Eu,  personal.  îi  sunt  chiar  recunoscător. — căci.  broşura 
d-sale  <  Rasboi  sau  Neutralitate^  mi-a  dat  prilejul  sa  contribui, 
in  cât  de  mică  măsura,  la  limpezirea  unei  chestiuni  atât  de 
mari.  intr'un  ceas  atât  de  greu. 

Fireşte,  părerile,  cu  care  am  răspuns  d-lui  Gherea.  nu  pot 
angaja  pe  nimeni  altul,  de  cât  pe  mine  însumi. 

Mai  mult.  Nefiind  în  taina  *zeilor>,  necunoscând  nici  gân- 
dirile intime  ale  factorilor  conducători  ai  tarei. — nici  natura 
şi  stadiul  înţelegerilor  noastre  diplomatice. — n'am  făcut  şi  n'am 
avut  intenţiunea  sa  fac  decât  simple  mărturisiri  de  credinţa, 
fara  să  am  pretenţia  fle  a  indica  sau  impune.— ca  alţii.— cea- 
sul, mijloacele  şi  forma  ieşirei  noastre  din  nemişcare. 

Am  însă  încredinţarea  adânca  şi  neclintita  ca.  în  fruntea 
ţârei  noastre,  se  găsesc.  în  aceste  împrejurări  grozave,  bărbaţi 
întregi  şi  hotărâţi,  cari  au  pregătii  şi  pregătesc  drumul  României, 
în  sensul  vederilor  şi  aspiraţiunilor  întregei  ţări  şi 
a  întregului  neam  românesc. 

Gând  cârrriuitorii  ţârei,  vor  opri  arătătorul  marelui  ornic  al 
vremei.  la  un  anumit  ceas  care  nu  poate  fi  decât  aproape. — 
şi  vor  zice  o  ridic aţi-ltă» ,  să  fim  toţi  o  singură  voinţă,  o 
singură  gândire,  un  singur  suflet. 

Şi  Dumnezeu,  care,  timp  de  secole,  ne-a  scos  biruitori,  din 
cele  mai  năprasnice  furtuni  ce  sau  abătut  vre-odată  peste 
popoare,— să  fim  adânc  încredinţaţi  că  ne  va  scoate,  din  vifo- 
rele de  astăzi,  nu  singuri,  nu  acoperiţi  numai  de  laurii  glorii, 
ci  cu  surioarele  noastre,  îngenunchiate  sub  jug  străin,  în  braţe...! 

